Brøndby IF fik ikke et ben til jorden i søndagens Superliga-kamp. AaB hopper op på fjerdepladsen.

En halv time efter slutfløjtet, skældte Brøndby-træner Thomas Frank stadig ud på sine spillerne for lukket dør. Imens jublede AaB-spillerne over en fantastisk aften på stadion, hvor alt mere eller mindre gik op i en højere enhed. Allerede efter ni minutter viste Spalvis sin målfarlighed efter oplæg fra Jakob Ahlmann. Thomas Enevoldsen udgik med en skade efter 32 minutter, og ind kom Rasmus Jönsson, som bare skulle bruge ni minutter på banen, inden han sendte bolden ind bag BIF-keeperen på oplæg fra Nikolaj Thomsen. Thomsen gik selv forrest fem minutter efter pausen med en scoring, inden Spalvis levede op til sit rygte om altid at score to gange og prikkede endnu en scoring ind i det 73. minut. Lebogang Phiri fik reduceret til 4-1 fire minutter før tid. Med sejren klatrer AaB op på fjerdepladsen i Superligaen.